etattváṃ deva soma devó devān úpāgā idámahám manuṣyā̀ntsahá rāyaspóṣeṇétyagnīṣómau vā́ etámantarjambha ā́dadhāte yo dī́kṣata āgnāvaiṣṇavaṃ hyadó dīkṣaṇī́yaṃ havirbhávati yo vai víṣṇuḥ sómaḥ sá havirvā́ eṣá devā́nām bhavati yo dī́kṣate tádenamantarjambha ā́dadhāte tátpratyákṣaṃ sómānnírmucyate yadā́haitattváṃ deva soma devó devān úpāgā idámahám manuṣyā̀ntsaha rāyaspóṣeṇéti bhūmā vaí rāyaspóṣaḥ sahá bhūmnétyevaìtádāha